Diari Oficial de la Generalitat Valenciana


Sumari del DOGV 9550, del 09-03-2023 (2023/2254)

RESOLUCIÓ de 28 de febrer de 2023, de la directora general de Treball, Benestar i Seguretat Laboral, per la qual es fa publicitat dels fons que finançaran les ajudes concedides a través de les següents convocatòries: Decret 54/2020, de 24 d'abril, del Consell, d'aprovació de bases reguladores per a la concessió directa d'ajudes a treballadors i treballadores amb rendes baixes afectades per un ERTO a conseqüència de la Covid-19; Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de la prestació de cessament d'activitat per la Covid-19, i Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9550

Data del DOGV
:   09-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2254


Data del document
:   28-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * informació dels treballadors
    * malaltia infecciosa
    * manteniment de l'ocupació
    * política sanitària
    * estat d'emergència
    * cura de la salut
    * salut pública
    * ajuda econòmica
    * cura d'infermeria
    * Dret del treball
    * epidèmia
    * ajuda d'urgència

RESOLUCIÓ de 28 de febrer de 2023, de la directora general de Treball, Benestar i Seguretat Laboral, per la qual es fa publicitat dels fons que finançaran les ajudes concedides a través de les següents convocatòries: Decret 54/2020, de 24 d'abril, del Consell, d'aprovació de bases reguladores per a la concessió directa d'ajudes a treballadors i treballadores amb rendes baixes afectades per un ERTO a conseqüència de la Covid-19; Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de la prestació de cessament d'activitat per la Covid-19, i Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19. [2023/2254]  
  
  
En data 29 de gener de 2021 va ser publicat en el Diari Oficial de la Generalitat Valenciana (DOGV) el Decret llei 2/2021, de 29 de gener, del Consell, de mesures extraordinàries dirigides a treballadors i treballadores, empreses i treballadors i treballadores autònomes, per a pal·liar els efectes de la crisi derivada de la pandèmia per la covid-19, Decret llei que va establir mesures econòmiques extraordinàries dirigides a treballadors i treballadores, empreses i treballadors i treballadores autònoms, per a pal·liar la crisi derivada de la pandèmia, i determinava que mitjançant Decret del Consell s'articularien les subvencions de concessió directa i les seues bases reguladores.  
Així, en data 2 de febrer de 2021 va ser publicat en el DOGV el Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la covid-19: I en data 9 de febrer es publicava en el DOGV el Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de la prestació de cessament d'activitat per la covid-19.  
Així mateix, l'any 2020, en el DOGV de 30 d'abril es va publicar el Decret 54/2020, de 24 d'abril, del Consell, d'aprovació de bases reguladores per a la concessió directa d'ajudes a treballadors i treballadores amb rendes baixes afectades per un ERTO a conseqüència de la covid-19. Aquest decret es dicta en aplicació del Decret llei 3/2020, de 10 d'abril, d'adopció de mesures urgents per a establir ajudes econòmiques a les persones treballadores afectades per un ERTO, i a les quals han reduït la jornada laboral per conciliació familiar amb motiu de la declaració de l'estat d'alarma per la crisi sanitària provocada per la covid-19.  
  
Les referides ajudes van ser concedides en ocasió de l'emergència de salut pública ocasionada per la covid-19 i que va obligar a les administracions públiques, en l'àmbit de les seues competències, a adoptar amb la màxima celeritat les mesures tendents a pal·liar els efectes que la mateixa estava provocant. Aquestes ajudes van ser finançades amb fons propis de la Generalitat.  
D'altra banda, el 23 d'abril de 2020, el Consell Europeu va confirmar un «full de ruta per a la recuperació» amb la finalitat de reparar les enormes pertorbacions de l'economia produïdes per la pandèmia, full de ruta amb un fort component d'inversió per part de la UE.  
Així, en data 24 d'abril va ser publicat en el DOUE el Reglament (UE) 2020/558 del Parlament Europeu i del Consell de 23 d'abril de 2020, pel qual es modifiquen els reglaments (UE) núm. 1301/2013 i (UE) núm. 1303/2013 pel que fa a mesures específiques per a oferir una flexibilitat excepcional en l'ús dels Fons Estructurals i d'Inversió Europeus en resposta al brot de covid-19.  
El 28 de desembre de 2020 va ser publicat en el BOE el Reglament (UE) 2020/2221 del Parlament Europeu i del Consell de 23 de desembre de 2020 pel qual es modifica el Reglament (UE) núm.1303/2013 pel que fa als recursos addicionals i les disposicions d'execució a fi de prestar assistència per a afavorir la reparació de la crisi en el context de la pandèmia de covid-19 i les seues conseqüències socials i per a preparar una recuperació verda, digital i resilient de l'economia (REAC UE).  
  
Els recursos REACT-UE procedeixen de l'Instrument de Recuperació de la Unió Europea i es concedeix als estats membres la màxima flexibilitat per a assignar-los dins dels programes operatius finançats pel FEDER o el FSE.  
De conformitat amb el referit Reglament UE 2020/2221 i d'acord amb les mesures específiques de flexibilitat en resposta al brot de covid-19 incorporades al Reglament (UE) núm. 1303/2013 pel Reglament (UE) 2020/558, resulta subvencionable la despesa en operacions concloses materialment o íntegrament executades que afavorisquen la reparació de la crisi en el context de la pandèmia de covid-19 i les seues conseqüències socials i preparen una recuperació verda, digital i resilient de l'economia i reben suport en el marc del corresponent nou objectiu temàtic, sempre que les operacions de què es tracte s'hagen iniciat des de l'1 de febrer de 2020.  
Així mateix, els recursos REACT-UE s'aplicaran de conformitat amb les normes del Fons al qual s'assignen o transferisquen.  
En aquesta línia, en data 14 d'octubre de 2021 va ser aprovat el nou Programa Operatiu del Fons Social Europeu de la Comunitat Valenciana 2014-2020 que incorpora a aquest una important suma procedent del REACT-UE, establint per a això un nou eix prioritari amb objectiu temàtic únic: «Afavorir la reparació de la crisi en el context de la pandèmia de covid-19 i les seues conseqüències socials, i preparar una recuperació verda, digital i resilient de l'economia».  
En aquest eix s'integren, entre altres, les ajudes objecte dels referits decrets: el Decret 54/2020, de 24 d'abril, del Consell, el Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la covid-19, que inclou les ajudes concedides a aquells treballadors que van estar en un ERTO tots els dies del mes de gener i tots els dies del mes de febrer i el Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de la prestació de cessament d'activitat per la covid-19, que inclou les ajudes concedides a totes les persones beneficiàries que les van sol·licitar i que complien els requisits que regula aquest Decret, sense perjudici que el seu cofinançament es trobe subjecta a la quantia pressupostària disponible.  
  
Per tot el que s'ha exposat, resolc:  
  
Primer  
Que una vegada integrades aquestes ajudes dins del Programa Operatiu del Fons Social Europeu de la Comunitat Valenciana 2014-2020, procedeix, de conformitat amb les normes sobre informació, comunicació i publicitat recollides en els reglaments UE 1303/2013 i 1304/3013, del Parlament Europeu i del Consell, de Disposicions Comunes als fons estructurals i del FSE, respectivament, que li resulten d'aplicació, donar a conéixer que les referides ajudes concedides a través dels decrets 54/2020,18/2021 i 22/2021 passaran a ser cofinançades pel Programa Operatiu del Fons Social Europeu de la Comunitat Valenciana 2014-2020, concretament a través del nou eix prioritari «Afavorir la reparació de la crisi en el context de la pandèmia de covid-19 i les seues conseqüències socials».  
  
Segon  
Que, en conseqüència, resulta necessària la recollida dels indicadors d'execució i resultat contemplats en els referits reglaments europeus, específicament els continguts en els annexos I i II del Reglament UE 1304/2013, a fi de realitzar el seguiment i avaluació de l'actuació, per la qual cosa de conformitat amb l'article 28.2 de la Llei 39/2015, d'1 d'octubre, del procediment administratiu comú de les administracions públiques, s'informa que per part de la Direcció General de Treball, Benestar i Seguretat Laboral, es procedirà a la recollida informatitzada de les dades de les persones beneficiàries d'aquestes ajudes que ja es troben en poder de l'Administració, llevat que aquestes mostren la seua oposició expressa en el termini de 10 dies des de la publicació d'aquesta resolució.  
L'oposició haurà de comunicar-se a través del tràmit telemàtic al qual es pot accedir a través del següent enllaç:  
(Exercici del dret d'accés, rectificació, supressió i portabilitat de les seues dades personals, limitació i oposició del tractament i no ser objecte de decisions individuals automatitzades respecte a les seues dades personals registrades en la Generalitat) https://www.gva.es/va/inicio/procedimientos'id\_proc=19263 o https://www.gva.es/va/inicio/procedimientos'id\_proc=19274&version=xarxa    
  
Tercer  
Que les dades a recaptar sobre les persones beneficiàries d'aquestes ajudes seran les següents:  
1. Dades personals:  
- Nom i cognoms  
- NIF O NIE  
- Gènere  
- Data de naixement  
- Adreça de correu electrònic  
- Número de telèfon mòbil  
- Emigrant o estranger o pertinença a minoria  
2. Domicili  
- Adreça postal  
- Codi postal  
- Municipi de residència a la Comunitat Valenciana  
3. Nivell d'estudis  
4. Discapacitat reconeguda en qualsevol comunitat autònoma de l'Estat espanyol major o igual al 33 %  
5. Beneficiari renda d'inclusió valenciana  
6. Situació de millora laboral als 6 mesos d'inici de l'expedient de l'ajuda  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 28 de febrer de 2023.- La directora general de treball, benestar i seguretat laboral: Elvira Ródenas Sancho.